« Zzayer tessaẓar s tdusi tanṭagt taremmaɣt ay iḥukṛen, deg yiḍ n 10 d 11 Mayu 2022, yiwen n unsa anaẓi aydeg mmuten yernu ugsen mennaw n yimdanen », ɣef wakken ay d-yenna ulɣu-a.
« Deg tegnit-a tuqriḥt, Zzayer tettɛezzi tiwaculin d yiqriben n teɣtas yernu tessaram tujjya i yimagusen am wakken ay d-tettwekkid i unabaḍ atogoli tamsetlelt-nnes d udhal-nnes deg umennuɣ mgal tremɣa », ɣef wakken ay d-yerna.
Zzayer « tettales tettwekkid-d tiɣri-nnes i tsedmirt d tumqitt yernu d tamellilt n Tdukli Tafriqit d umɣiwan agraɣlan i tukksa n uxeṣṣar-a ay yezgan yettafk aẓar deg Tefriqt yernu itteggez talwit d tɣellist deg umenẓaw afriqi yernu d win ay ireglen abrid i wussisen n usnegmu-nnes adamsan ».
« Taqacuct tafeɣnamit ay d-itteddun n Tdukli Tafriqit ara d-yilin deg Malabo d tin aydeg ara tedrew Zzayer adraw d urmid akken ad teḥrez aguccel d tigawt tucrikt yemsetlalen ara yeddmen deg leḥsab temɣer d timmaglit n tuggza-a », ɣef wakken ay d-yenna ulɣu-a.
kab_Latn kab_Latn kab_Latn kab_Latn